**Acte necesare pentru avizarea cabinetului medical individual:**

**1.** cerere de înfiinţare a CMI, **care se eliberează de la secretariat sau se poate descarca de pe www.cmuceava.ro - formulare avizari cabinete; se va completa doar de către medicul titular;**

**2.** medicul titular membru al CM Suceava să aibă viza anuală privind exercitarea profesiunii de medic validă, precum și cotizația achitată „la zi” – se verifică la colegiu în momentul depunerii dosarului;

**3.** Medicii salariați/colaboratori, membri ai CM Suceava să aibă viza anuală privind exercitarea profesiunii de medic validă, precum și cotizația achitată „la zi” – se verifică la colegiu în momentul depunerii dosarului;

**4.** medicii – membri ai altor colegii teritoriale, care se vor a fi avizați și care își exercită/își vor exercita profesiunea în cadrul unității medicale, trebuie să fie notificați la CM Suceava de practica în jud. Suceava (procedura de notificare intră în atribuția medicului, art. 418 din Legea nr. 95/2006) - se emite o decizie de către colegiu, în acest sens, având obligația de a achita contribuția suplimentară lunară stabilită prin decizie a Consiliului CM Suceava;

**5.** dovada deținerii dreptului de folosință a spațiului, valid (termenul contractului nu trebuie să fie depășit, în cazul unui contract de folosință); în cazul în care există un drept de folosință (în afara celui de proprietate), este necesară depunerea unei dovezi precum că cel ce dă spre folosință spațiul este proprietar sau are la rândul său drept de folosință, cu posibilitatea de a o transmite terților - copie;

**6.** dovada deținerii dotării minime obligatorii, prevăzute de Ord. MS nr. 153/2003, cu modificări, sau declaratia pe propria raspundere a medicului titular privind existenta dotarii minime necesare functionarii cabinetului medical, la data depunerii dosarului;

**7.** fișa postului / fișa de atribuții a fiecărui medic pentru care se solicită avizarea, din care să reiasă care sunt atribuțiile acestuia, care trebuie să fie nominală, cu semnătura reprezentantului legal al unității medicale și a medicului ce urmează a fi avizat; *fișa de atribuții va trebui să conțină prevederea precum că unitatea medicală se angajează să respecte competența profesională a specialității acestuia și independenta decizionala a medicului* – copie.

**8.** dovada achitării cotizaţiei de membru CMR pentru medicii ce vor profesa în acest CMI, la zi, precum și a contribuției suplimentare pentru medicii notificați – se verifică la colegiu;

**9.** achitarea taxei de înfiinţare a CMI, conform legislației.

Notă:

- în cazul deschiderii unui punct de lucru în judeţul Suceava (pentru alte specialități decât cea de medicină de familie), în condiţiile în care sediul principal al cabinetului se află în alt judeţ, se va solicita copie după certificatul de înregistrare în Registrul unic al cabinetelor medicale, eliberat de către DSP-ul județean respectiv.

*Condiţii generale:*

**Ord. MS nr. 153/2003, cu modificari**

Cabinetele medicale se pot înfiinţa şi vor furniza servicii medicale numai în specialitatea şi competenţa medicului titular sau a asociaţilor, în cazul formelor asociative. Medicii care au mai multe specialităţi şi competenţe pot înfiinţa cabinetul medical pentru una sau mai multe dintre specialităţile şi competenţele medicale dobândite.

În acelaşi spaţiu cu destinaţia de cabinet medical nu pot fi înfiinţate mai mult de două cabinete medicale şi numai dacă se îndeplinesc condiţiile de compatibilitate între specialităţile medicale privind serviciile medicale furnizate, conform Anexei la Ordinul MS citat.

Formele de exercitare a profesiei de medic vor fi individualizate prin denumire, după cum urmează:

1. în cazul cabinetului medical individual - numele medicului titular, urmat de sintagma „cabinet medical de ..." (se trece activitatea medicală principală ce se desfăşoară în cabinet);
2. Numele vor fi precedate de titulatura medicală.
3. Denumirile prevăzute la alin. (1) vor figura pe firmele cabinetelor şi ale societăţilor în condiţiile stabilite de Codul de deontologie medicală.

Cabinetele medicale, în condiţiile legii şi ale prezentelor norme metodologice, pot înfiinţa puncte secundare de lucru în localitatea în care funcţionează sau în alte localităţi, potrivit reglementărilor legale în vigoare.

În acelaşi spaţiu nu pot coexista două forme diferite de exercitare a profesiei, conform art. 6 din prezentele norme metodologice.

Condiţii de bază, conform **OG nr. 124/1998 și Ord. MS nr. 153/2003;** restul condiţiilor sunt incluse în cererea de avizare, precum şi în conţinutul documentelor ce trebuie depuse.

Firma cabinetului va respecta prevederile Statutului CMR.

*Punctele de lucru ale cabinetelor de medicină de familie trebuie să respecte prevederile legale aplicabile la data înființării lor.*